ΟΔΗΓΙΑ ΤΟΥ ΣΥΜΒΟΥΛΙΟΥ της 16ης Μαΐου 1983 για την τέταρτη τροποποίηση της οδηγίας 76/769/ΕΟΚ περί προσεγγίσεως νομοθετικών, κανονιστικών και διοικητικών διατάξεων των Κρατών μελών, που αφορούν περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η οδηγία 79/663/ΕΟΚ (4) έχει απαγορεύσει τη χρήση του φωσφορικού τρι-(2,3-διβρωμοπροπυλίου) για την επεξεργασία νημάτων και ενδυμάτων προκειμένου να καταστούν άφλεκτα, λόγω των κινδύνων που παρουσιάζει για την υγεία- ότι έκτοτε, και από εξετάσεις που διεξήχθησαν, προέκυψε ότι δύο άλλα προϊόντα προσδίδοντα αφλεξία, το οξείδιο της τρις αζιριδινυλοφωσφίνης και το πολυβρωμιωμένο διφαινύλιο (PBB), είναι επιβλαβή για την υγεία και δεν πρέπει να χρησιμοποιούνται στα κλωστοϋφαντουργικά προϊόντα που έρχονται σε επαφή με το δέρμα-

ότι η 3,3-διμεθοξυβενζιδίνη χρησιμοποιείται για την παρασκευή σκόνης φτερνίσματος- ότι, αν και οι πληροφορίες σχετικά με τη μεταλλαξιογόνο και καρκινογόνο δράση της ουσίας αυτής δεν μπορούν να οδηγήσουν σε οριστικό συμπέρασμα, το γεγονός ότι η σύστασή της είναι συγγενής με εκείνη της βενζιδίνης, της οποίας η καρκινογόνος δράση επί του ανθρώπου έχει αποδειχτεί, δημιουργεί πολλές επιφυλάξεις όσον αφορά τους κινδύνους που μπορεί να παρουσιάσει η ουσία αυτή για την υγεία- ότι είναι φανερό ότι σκόνη φτερνίσματος χρησιμοποιείται κυρίως από τα παιδιά, τα οποία συνιστούν, κατ' αρχήν, μια ομάδα ευαίσθητη στα τοξικά χημικά προϊόντα και συνεπώς πρέπει να προστατεύονται ιδιαίτερα- ότι, κατά συνέπεια, η ουσία αυτή πρέπει να απαγορευθεί στα τεχνάσματα και τις "παγίδες", όπως η σκόνη φτερνίσματος-

ότι μερικές σκόνες φτερνίσματος με βάση φυτά παρουσιάζουν κινδύνους για όποιον τις χρησιμοποιεί, και ιδίως τα παιδιά, και ότι για το λόγο αυτό έχουν ήδη απαγορευτεί σε ορισμένα Κράτη μέλη-

ότι τα πολυθειούχα άλατα του αμμωνίου είναι διαβρωτικά και μπορούν να προκαλέσουν σοβαρές και μόνιμες βλάβες, κυρίως στους οφθαλμούς- ότι οι ενώσεις τους, οι οποίες πωλούνται ιδίως στα παιδιά ως τεχνάσματα ή "παγίδες", είναι ιδιαίτερα επικίνδυνες και ότι η χρήση τους πρέπει συνεπώς να απαγορευτεί-

ότι οι πτητικοί εστέρες του βρωμοοξεικού οξέος χρησιμοποιούνται ως δακρυγόνο αέριο- ότι έχουν ερεθιστική δράση και μπορούν να βλάψουν το αναπνευστικό σύστημα και τους οφθαλμούς- ότι σε μεγάλη πυκνότητα είναι διαβρωτικοί και μπορούν να προκαλέσουν ανεπανόρθωτες βλάβες των οφθαλμών- ότι δεν πρέπει να τους χρησιμοποιούν τα παιδιά και ότι πρέπει συνεπώς να απαγορευτεί η χρήση τους στα τεχνάσματα ή τις "παγίδες"-

ότι οι απαγορεύσεις τις οποίες έχουν ήδη θεσπίσει ορισμένα Κράτη μέλη σχετικά με τις προαναφερθείσες ουσίες επηρεάζουν άμεσα την εγκαθίδρυση ή τη λειτουργία της κοινής αγοράς- ότι είναι συνεπώς αναγκαίο να γίνει προσέγγιση των νομοθετικών διατάξεων των Κρατών μελών στον τομέα αυτό και να τροποποιηθεί κατά συνέπεια το παράρτημα της οδηγίας 76/769/ΕΟΚ (5),

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Τα ακόλουθα σημεία προστίθενται στο παράρτημα της οδηγίας 76/769/ΕΟΚ:

"

"" ID="1">8. Οξείδιο της τρις-αζιριδινυλο-φωσφίνης CAS αριθ. 5455-55-1> ID="2" ASSV="2" ACCV="2.1.2">Δεν επιτρέπεται η χρήση τους στα κλωστοϋφαντουργικά είδη που πρόκειται να έρθουν σε επαφή με το δέρμα, π.χ. ενδύματα, εσώρουχα και λευκά είδη."> ID="1">9. Πολυβρωμιωμένο διφαινύλιο (PBB) CAS αριθ. 59536-65-1"> ID="1">10. Σκόνη Παναμά (Quillaja saponaria) και τα παράγωγά της που περιέχουν σαπωνίνες> ID="2" ASSV="13" ACCV="13.1.2">Δεν επιτρέπεται η χρησιμοποίησή τους στα τεχνάσματα και τις "παγίδες" ή σε αντικείμενα που προορίζονται για τέτοια χρήση, π.χ. ως συστατικό στη σκόνη φτερνίσματος και τις "βρωμούσες".

Τα Κράτη μέλη μπορούν πάντως να ανεχθούν στο έδαφός τους τις "βρωμούσες" που το περιεχόμενό τους δεν ξεπερνά το 1,5 ml."> ID="1">Σκόνη ριζών του Helleborus viridis και του Helleborus niger"> ID="1">Σκόνη ριζών λευκού ελλεβόρου (Veratrum album) και μέλανος ελλεβόρου (Veratrum nigrum)"> ID="1">Βενζιδίνη και/ή τα παράγωγά της"> ID="1">ο-νιτροβενζαλδεΰδη CAS αριθ. 552-89-6"> ID="1">Σκόνη ξύλου"> ID="1">11. Θειούχο και διθειούχο αμμώνιο CAS αριθ. 12135-76-1 CAS αριθ. 12124-99-1"> ID="1">Πολυθειούχο αμμώνιο CAS αριθ. 12259-92-6"> ID="1">12. Οι πτητικοί εστέρες του βρωμοοξεικού οξέος:"> ID="1">Βρωμοοξεικό:

μεθύλιο CAS αριθ. 96-32-2"> ID="1">αιθύλιο CAS αριθ. 105-36-2"> ID="1">προπύλιο"> ID="1">βουτύλιο">

Άρθρο 2

Τα Κράτη μέλη θέτουν σε ισχύ τις αναγκαίες διατάξεις για να συμμορφωθούν προς την παρούσα οδηγία, μέσα σε προθεσμία δέκα οκτώ μηνών από την κοινοποίησή της(6). Ενημερώνουν σχετικά αμέσως την Επιτροπή.

Άρθρο 3

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 16 Μαΐου 1983.

Για το Συμβούλιο

Ο Πρόεδρος

I. KIECHLE

(1) ΕΕ αριθ. C 288 της 10. 11. 1981, σ. 7.

(2) ΕΕ αριθ. C 125 της 17. 5. 1982, σ. 148.

(3) ΕΕ αριθ. C 112 της 3. 5. 1982, σ. 42.

(4) ΕΕ αριθ. L 197 της 3. 8. 1979, σ. 37.

(5) ΕΕ αριθ. L 262 της 27. 9. 1976, σ. 201.

(6) Η οδηγία αυτή κοινοποιήθηκε στα Κράτη μέλη στις 19 Μαΐου 1983.